**ANEXA NR. 2 LA PHCL NR.**

**STATUTUL**

**”ASOCIAȚIEI DE DEZVOLTARE INTERCOMUNITARĂ DE UTILITATE PUBLICĂ COMUNELE: COCU, BĂBANA, COTMEANA, VEDEA ȘI UDA, JUDEȚUL ARGEȘ”**

**Asociat**,**ii:**

**l. Comuna** Cocu, prin Consiliul Local Cocu, cu sediul în Comuna Cocu, sat Răchițele de Jos, nr. 115, județul Argeș, reprezentata de Primar, legal împuternicit în acest scop prin Hotărârea Consiliului Local nr. .

**2. Comuna** Vedea, prin Consiliul Local Vedea, cu sediul în Comuna Vedea, str. Principală, nr. 126, județul Argeș, reprezentata de Primar, legal împuternicit în acest scop prin Hotărârea Consiliului Local nr.

**3. Comuna** Cotmeana, prin Consiliul Local Cotmeana, cu sediul în Comuna Cotmeana, sat Cotmeana, județul Argeș, reprezentata de Primar, legal împuternicit în acest scop prin Hotărârea Consiliului Local nr. .

**4. Comuna** Uda, prin Consiliul Local Uda, cu sediul în Comuna Uda, sat Uda, județul Argeș, reprezentata de Primar, legal împuternicit în acest scop prin Hotărârea Consiliului Local nr. .

**5. Comuna** Băbana, prin Consiliul Local Băbana, cu sediul în Comuna Băbana, sat Cotmeana, județul Argeș, reprezentata de Primar, legal împuternicit în acest scop prin Hotărârea Consiliului Local nr.

Având în vedere că:

1. În prezent, în România alimentarea cu energie termică și producerea acesteia este din ce în ce tot mai interdependentă de alimentarea cu gaze naturale, această interdependență fiind evidențiată de creșterea numărului consumatorilor de gaze naturale, precum și de amplificarea sistemelor de transport și distribuție, dar și desființarea sistemelor de alimentare centralizată cu energie termică, utilizarea gazelor naturale conduce, pe lângă avantajele certe ale comodității utilizării acestui combustibil, și la obligativitatea folosirii raționale a acestuia prin utilizarea unor echipamente cu randament ridicat, cu funcționare automatizată și sigură, precum și cu eficiență și responsabilitate din partea utilizatorilor finali.

2. În acest sens, din analizele efectuate la nivelul fiecărei unități administrativ-teritoriale rezultă cu claritate că pentru buna funcționare a serviciului public de alimentare cu gaze naturale sunt necesare investiții financiare considerabile în acest sistem ce depășesc capacitatea financiară a acestor unități administrativ-teritoriale.

3. Proiectul va cuprinde:

a) Întocmirea studiului de fezabilitate și înaintarea spre aprobare autorităților competente conform Legii nr. 123/2012 a energiei electrice și a gazelor naturale;

b) Asigurarea continuității și siguranței în alimentarea cu gaze natural a clienților din comunele membre ale Asociației.

c) Dezvoltarea sectorului gazelor naturale în condițiile de eficiență economică și protecție a mediului.

d) Asigurarea accesului nediscriminatoriu la sursele de gaze naturale.

e) Indentificarea și întreținerea mijloacelor fixe și circulante ale Proiectului.

Ne exprimăm voința de a coopera și de a ne asocia în conformitate cu prevederile Ordonanței de Urgenţă nr. 57/2019 din 3 iulie 2019 privind Codul Administrativ, republicată cu modificările și completările ulterioare, Legii nr. 123/2012 a energiei electrice și a gazelor naturale cu modificările si completările ulterioare, precum și ale Ordonanței Guvernului nr. 26/2000 cu privire la asociații și fundații aprobată cu modificări și completări prin Legea nr. 246/2005, în cadrul ”Asociației de Dezvoltare Intercomunitară de Utilitate Publică comunele: Cocu, Băbana, Cotmeana, Vedea și Uda, Județul Argeș” (denumită în continuare **Asociația**) persoană juridică, cu statut de utilitate publică în scopurile prevăzute la art. 4 din prezentul Statut.

**CAPITOLUL I - DENUMIREA, SEDIUL ȘI DURATA ASOCIAȚIEI**

**Art.1.** Denumirea Asociați'ei este **"ASOCIAȚIA DE DEZVOLTARE INTERCOMUNITARĂ DE UTILITATE PUBLICĂ comunele: Cocu, Băbana, Cotmeana, Vedea și Uda, Județul Argeș”,** conform dovezii nr. ..... . . . . . ... . . . . . .... ... . eliberată de ......................., privind disponibilitatea denumirii Asociației. Asociația va avea ștampilă și însemne proprii.

**Art.2. (1)** Asociația are sediul în România, comuna Cocu, sat Răchițele de Jos, nr. 112, județul Argeș.

**(2)** Sediul Asociației va putea fi montat în orice loc din județul Argeș în baza unei hotărâri a Adunării Generale a Asociației sau a Consiliului director, conform prezentului statut.

**Art.3.** Asociația este constituită pe o durată nedeterminată, începând cu data înscrierii sale în Registrul Asociațiilor și a Fundațiilor aflat la grefa Judecătoriei Pitești.

**CAPITOLUL II - SCOPUL ȘI OBIECTIVELE ASOCIAȚIEI**

**Art.4. (1).** Asociația se constituie în scopul înființării sistemului de distribuție de gaze naturale în unitățile administrativ-teritoriale membre și dezvoltarea rețelei de transport de gaze naturale (denumite în continuare **Serviciu)** pe raza de competență a acesteia.

**(2).** Modalitatea de gestiune a Serviciului se va realiza, în baza unui contract de concesiune (denumit în continuare **Contract)** atribuit conform prevederilor Legii nr. 123/2012 a energiei electrice și a gazelor naturale cu modificările și completările ulterioare, (denumit în continuare **Operatorul).**

**(3).** Asociații declară că interesul comun ce stă la baza constituirii Asociației este interesul general al locuitorilor din unitățile administrativ-teritoriale reprezentate, pentru îmbunătățirea calității și crearea premiselor pentru dezvoltarea condițiilor economico-sociale.

**Art.5.** Asociația are următoarele obiective:

**a.** Să solicite oferte privind serviciile pentru întocmirea Studiului de fezabilitate conform ANRE nr. 37/2017;

**b.** Să contracteze serviciile pentru întocmirea Studiului de fezabilitate conform ANRE nr. 37/2017;

**c.** Să solicite ANRE avizarea studiului de fezabilitate;

**d.** Să solicite ministerului de resort, pe baza studiului de fezabilitate avizat/aprobat de ANRE, inițierea procesului de atribuire a concesiunii;

**e.** Să constituie interfața pentru discuții și să fie un partener activ pentru autoritățile administrației publice locale în ceea ce privește aspectele de dezvoltare a Serviciului, în scopul de a coordona politicile și acțiunile de interes general în vederea implementării unui sistem performant de alimentare cu gaze naturale în zona administrativ-teritorială aferentă membrilor Asociației;

**f.** Să indentifice și să propună orice acțiune ce vizează creșterea oportunităților referitoare la atragerea de fonduri prin programul ”Anghel Saligny” sau alte programe de finanțare;

**g.** Să indentifice și să propună orice acțiune ce vizează creșterea oportunităților de finanțare a proiectelor de investiții în infrastructura tehnico-edilitară aferentă Serviciului, inclusiv dezvoltarea unei strategii privind garantarea și rambursarea fondurilor pentru co-finanțare;

**(2)**Pentru realizarea obiectivelor Asociației, prin Statut, Asociații mandatează Asociația să exercite în numele și pe seama lor următoarele atribuții legate de Servicii:

- să contracteze servicii pentru întocmirea Studiului de fezabilitate conform ANRE nr. 37/2017;

- să solicite ANRE avizarea studiului de fezabilitate;

- să solicite ministerului de resort, pe baza studiului de fezabilitate avizat/aprobat de ANRE, inițierea procesului de atribuire a concesiunii;

- să constituie interfața pentru discuții și să fie un partener active pentru autoritățile administrației publice locale în ceea ce privește aspectele de dezvoltare a Serviciului, în scopul de a coordona politicile și acțiunile de interes general în vederea implementării unui sistem performant de alimentare cu gaze natural în zona administrativ-teritorială aferentă membrilor Asociației;

- să indentifice și să propună orice acțiune ce vizează creșterea oportunităților de finanțare a proiectelor de investiții în infrastructura tehnico-edilitară aferentă Serviciului, inclusiv dezvoltarea unei strategii privind garantarea și rambursarea fondurilor pentru co-finanțare;

- să medieze conflictele dintre utilizatori și operator la cererea unuia dintre părțile contractului de prestare/furnizare de serviciu;

- să indentifice și să propună orice acțiune ce vizează creșterea oportunităților referitoare la atragerea de fonduri prin programul ”Anghel Saligny” sau alte programe de finanțare..

**CAPITOLUL III - PATRIMONIUL ASOCIAȚI.EI**

**Art.6. (1).** Patrimoniul Asociației este compus din bunurile și resursele proprii, necesare acoperirii cheltuielilor de organizare, funcționare și desfășurării activităților proprii, pe de o parte și din dreptul de folosință gratuită asupra unor bunuri din domeniul public sau privat al Asociaților, accord sau ceva fi acordat Asociației de către Asociați, pe de altă parte.

**(2).** Patrimoniul inițial al Asociației, este în valoare de 5000 lei, alcătuit din aportul în numerar al Asociaților, după cum urmează:

* Consiliul Local COCU cu 1000 lei
* Consiliul Local VEDEA cu 1000 lei
* Consiliul Local COTMEANA cu 1000 lei
* Consiliul Local UDA cu 1000 lei
* Consiliul Local BĂBANA cu 1000 lei

**Art.7.** Sursele de venit ale Asociației sunt următoarele:

1. Contribuțiile Asociaților la formarea patrimoniului inițial, cotizațiile Asociaților și alte contribuții de la bugetele locale ale unităților administrativ-teritoriale membre;
2. Dobânzile rezultate din plasarea sumelor disponibile în condiții legale;
3. Donații, sponsorizări sau legate;
4. Orice alte surse legale de venituri.

**Art.8.** Asociația nu are calitatea de operator și nu va desfășura activități economice.

**Art.9.** Asociația are un buget propriu de venituri și cheltuieli. Situațiile financiare se întocmesc în conformitate cu legislația în vigoare.

**CAPITOLUL IV – ASOCIAȚ.II**

**Art.1O.** Asociații au următoarele drepturi:

a) Să aleagă și să fie aleși în organele de conducere ale Asociației, prin reprezentanții lor în aceste organe;

b) Să participe la luarea hotărârilor în cadrul Asociației conform prevederilor prezentului statut;

c) Să primească la cerere toate informațiile disponibile care privesc activitatea Asociației.

**Art.11.** Asociații au următoarele obligații:

1. Să respecte Statutul, Actul Constitutiv și hotărârile organelor de conducere ale Asociației;
2. Să plătească cotizația anuală, plata urmând să se facă până la finele lunii în care au fost aprobate bugetele locale. Cotizația este fixată prin statut, după cum urmează:

* Consiliul Local COCU cu 1 leu/locuitor cf. INS
* Consiliul Local VEDEA cu 1 leu/locuitor cf. INS
* Consiliul Local COTMEANA cu 1 leu/locuitor cf. INS
* Consiliul Local UDA cu 1 leu/locuitor cf. INS
* Consiliul Local BĂBANA cu 1 leu/locuitor cf. INS

c) Să promoveze și să participe activ la acțiunile desfășurate de Asociație;

d) Să participe, prin reprezentanții lor la ședințele Adunării Generale organizate de Asociație;

e) Să propună Adunării Generale persoane care să fie numite în Consiliul Director.

**Art.12. (1).** Calitatea de asociat încetează în cazul excluderii din Asociație conform prevederilor prezentului articol.

**(2).** Președintele Asociației va convoca Adunarea Generală a Asociaților în maxim 30 de zile de la data primirii unei astfel de notificări, Adunarea Generală va analiza consecințelele excluderii și modificările ce se impun și va hotărî modificarea corespunzătoare a prezentului Statut și a Actului Constitutiv al Asociației.

**(3).** Totodată, calitatea de asociat încetează în cazurile prevăzute de legea nr. 287 din 24.09.2009 privind Codul civil, republicată în Monitorul Oficial al României, Partea I, nr. 505 din 15.07.2011 („N.C.C.”) definește forța majoră în art. 1.351 alin. (2): ”Dacă legea nu prevede altfel sau părțile nu convin contrariul, răspunderea este înlăturată atunci când prejudiciul este cauzat de forță majoră sau de caz fortuit. Forța majoră este orice eveniment extern, imprevizibil, absolut invincibil și inevitabil.”

**Art.13. (1).** Asociația poate accepta noi membri, cu acordul Asociațiilor,cu votul favorabil al tuturor Asociaților aflați în zona deservită de respectivul operator. Pentru a vota o astfel de hotărâre, reprezentanții Asociaților în Adunarea Generală a Asociației, au nevoie de un mandate special prealabil din partea unității administrativ-teritoriale pe care o reprezintă, acordat prin hotărârea consiliului local.

**(2).** În urma adoptării hotărârii Adunării Generale a Asociaților de a accepta un nou membru, se va încheia un act adițional la prezentul Statut prin care noul membru va fi menționat în preambulul Statutului.

**(3).** Se consideră că orice nou membru al Asociției accept în totalitate prevederile Statutului și Actului Constitutiv al Asociației la data aderării sale.

**CAPITOLUL V - ORGANELE ASOCIAȚIEI**

Adunarea Generală a Asociației

**Art.14. (1).** Adunarea Generală este organul de conducere al Asociației, format din toți reprezentanții Asociaților, care vor fi, primarii pentru comune sau înlocuitorii acestora împuterniciți conform art. 21.(8).

**(2).** Mandatul reprezentanților este valabil atât timp cât mandatul de primar este valabil.

**(3)** Fiecare Autoritate Locală va depune toate diligențele pentru a-și asigura reprezentarea permanent în cadrul Adunării Generale a Asociației.

**Art.15** – Sunt numiți în calitate de membrii ai primei Adunări Generale:

* D-nul ȚUCĂ GHEORGHE, reprezentant al comunei COCU;
* D-nul DOCHINOIU NICOLAE, reprezentant al comunei VEDEA;
* D-nul VIȘAN DRAGOȘ IONEL, reprezentant al comunei COTMEANA;
* D-nul DRĂGUȘIN DUMITRU reprezentant al comunei UDA;
* D-nul IVAN VASILE BEBE, reprezentant al comunei BĂBANA;

**Art.16.** Adunarea Generală alege dintre membrii săi Președintele Asociației **care** are atribuțiile prevăzute în Statut și care reprezintă Asociația în raporturile cu terții, cu excepția situațiilor în care se prevede expres altfel.

**Art.17. (1)** Adunarea Generală îndeplinește atribuțiile care îi revin Adunării Generale conform art. 21 alin. (2) din Ordonanța Guvernului nr. 26/2001 cu privire la asociații și fundații aprobată cu modificări și completări prin Legea nr. 246/2005, precum și atribuțiile special prevăzute de Statut, în exercitarea competențelor privind Serviciile, conform mandatului încredințat de către Asociați prin prezentul Statut.

**(2).** Atribuțiile Adunării Generale a Asociației cu privire la activitatea proprie sunt:

1. stabilirea strategiei și a obiectivelor generale a Asociației;

b) acordarea descărcării de gestiune a membrilor Consiliului Director pentru perioada încheiată pe baza raportului de activitate prezentat Adunării Generale de Consiliul Director;

1. aprobarea situațiilor financiare ale Asociației pentru exercițiul încheiat și proiectului bugetului de venituri și cheltuieli al asociației pentru următorul exercițiu financiar;
2. alegerea și revocarea membrilor Consiliului Director;
3. alegerea și revocarea membrilor comisiei de cenzori și stabilirea regulilor generale de organizare și funcționare a comisiei de cenzori;
4. aprobarea organigramei și politicii de personal a Asociației, inclusiv a organizării aparatului tehnic al Asociației;
5. aprobarea contractelor ce vor fi încheiate de Asociație în nume propriu;
6. modificarea Actului Constitutiv și a Statutului Asociației;

j) dizolvarea și lichidarea Asociației, precum și stabilirea destinației bunurilor rămase după lichidare;

k) aprobarea primirii de noi membrii în Asociație, precum și excluderea unor membri din Asociație;

l) aprobarea cotizației anuale;

m) orice alte atribuții prevăzute în lege sau în Statut;

**(3).** Atribuțiile Adunării Generale a Asociației cu privire la exercitarea mandatului acordat de asociați conform art. 5 alin. 2, sunt: ·

a) să aprobe contractarea serviciilor pentru întocmirea Studiului de fezabilitate conform ordinului ANRE nr. 37/2017;

b) să aprobe documente elaborate și prezentate de Consiliul Director conform art. 25 alin. (3) lit. b) din prezentul Statut;

**Art 18. (1).** În temeiul art. 17 alin. (3) din prezentul Statut, Adunarea Generală deliberează asupra aspectelor legate de obiectivele Asociației având în vedere interesul comun al Asociaților. În legătura cu acestea Asociații convin concesionarea serviciului public de distribuție a gazelor natural în conformitate cu prevederile Legii nr. 23/2012.

**(2).** Sursele de finanțare a investițiilor pot fi fonduri nerambursabile acordate de Uniunea Europeană sau instituții financiare, fonduri de la bugetul de stat, bugetele locale ale Asociaților, fondurile proprii sau atrase ale operatorului, conform prevederilor Contractului de Asociere.

**(3).** Studiile de fezabilitate aferente listelor de investiții vor fi supuse avizului Asociației înainte de aprobare.

**Art.19.** Reprezentanții Asociaților în Adunarea Generală sunt responsabili pentru activitatea lor, în conformitate cu legile în vigoare.

**Art.20. (1)** Adunarea Generală va fi convocată cel puțin o dată la 3 (trei) luni sau ori de câte ori este necesar de către Președintele Asociației sau de un număr de cel puțin 1/3 din Asociați.

**(2).** Convocarea trebuie să fie transmisă prin scrisoare, fax sau e-mail cu cel puțin 5 (cinci) zile calendaristice înainte de ședință și trebuie să cuprindă data, ora, locul și ordinea de zi a ședinței.

**(3).** În funcție de problemele înscrise pe ordinea de zi a ședinței, convocarea va fi trimisă numai reprezentanților Asociaților care au dreptul să participle și să voteze cu privire la luarea respectivelor hotărâri conform prevederilor prezentului statut.

**(4).** Ședințele Adunării Generale vor fi conduse de către Președintele Asociației sau, în absența lui, de persoana desemnată de către Adunarea Generală dintre participanți Desfășurarea ședinței se poate realiza cu prezență fizică sau, în condiții special, prin intermediul mijloacelor electronice.

**(5).** Adunarea Generală trebuie să aleagă dintre participanți sau aparatul tehnic al Asociației un secretar care va redacta procesul-verbal al ședinței.

**(6).** Procesele verbale sunt semnate de către președintele ședinței și de către secretar, o copie a procesului verbal trebuie să fie transmisă, în maximum 5 (cinci) zile calendaristice de la data ședinței, fiecărui Asociat convocat conform prevederilor alin. 2 de mai sus, indiferent dacă reprezentantul acestuia a fost prezent sau nu la ședință.

**(7).** Hotărârile Adunării Generale se consemnează într-un registru de procese-verbale, care se păstrează la sediul Asociației.

**Art.21. (1)** Fiecare Asociat, prin reprezentantul său, are un vot egal în Adunarea Generală. Dreptul de vot nu poate fi transmis.

**(2).** Pentru luarea hotărârilor care privesc doar pe anumiți membri ai Asociației, Asociații beneficiari ai investițiilor precum și Asociații deserviți de bunurile rezultate în urma investițiilor, denumiți în continuare Asociați Implicați, doar reprezentanții acestora au dreptul de a participa și vota în cadrul Adunării Generale.

**(3).** Pentru a fi valabile, hotărârile Adunării Generale, adoptate în exercitarea atribuțiilor prevăzute la art. 17 alin. (2) lit. a), h) și l) din prezentul Statut, se iau în prezența a ¾ dintre asociați și cu majoritate a voturilor Asociaților prezenți. Dacă la prima convocare cvorumul nu este îndeplinit, Adunarea Generală se convoacă pentru o dată ulterioară care nu poate fi mai târziu de 15zile calendaristice de la data stabilită pentru prima convocare, iar la a doua convocare Adunarea Generală este valabil întrunită indiferent de numărul de membri prezenți.

**(4).** Pentru a fi valabile, hotărârile Adunării Generale, adoptate în exercitarea atribuțiilor prevăzute la art. 17 alin. (2) lit. i), k) se iau în prezența și cu votul favorabil al tuturor Asociaților, cvorum și majoritatea obligatorii la oricare convocare.

**(5).** Pentru a fi valabile, hotărârile Adunării Generale, adoptate în exercitarea atribuțiilor prevăzute la art. 17 alin. (3) lit. a), c), d) și f) din prezentul Statut, se iau în prezența și cu votul favorabil al tuturor Asociaților, cvorum și majoritatea obligatorii la oricare convocare.

**(6).** În oricare din situațiile prevăzute la alin. 3-5 de mai sus, dacă o hotărâre a Adunării Generale privește în mod direct Serviciul prestat unui anumit Asociat, nicio hotărâre nu poate fi luată fără prezența și votul favorabil al reprezentantului acesteia.

**(7).** În cazul în care repezentantul unuia dintre Asociați nu poate participa la ședința unei Adunări Generale la care a fost convocat, acesta își poate substitui pe oricare dintre reprezentanții în Adunarea Generală ai celorlalți Asociați convocați, dându-i împuternicire în acest scop împutemicirea rămâne valabilă pentru toate Adunările succesive reunite cu scopul de a delibera asupra acelorași probleme, în caz de amânare pentru lipsă de cvorum sau din orice altă cauză.

**Art.22.(1).** Hotărârile Adunării Generale luate în exercitarea atribuțiilor prevăzute la art. 17 alin. (2) lit. k) și art.17 alin. (3) lit. a), c), d) și f) nu pot fi votate de reprezentanții Asociaților decât în baza unui mandat special, acordat expres, în prealabil, prin hotărâre a autorității deliberative a Asociatului al cărei reprezentant este.

**(2).** Hotărârile adoptate de Adunarea Generală a Asociației vor fi aduse la cunoștința autorităților deliberative ale Asociaților sau Asociațiilor implicați, după caz, în termen de cel mult 5 zile calendaristice de la data ședinței. Asociația este de asemenea obligată să publice toate hotărârile Adunării generale pe propria pagina de internet.

**Consiliul Director**

**Art.23. (1).** Consiliul Director este organul executive de conducere al Asociației, format din președintele Asociației și încă 2 (doi) membri numiți de Adunarea Generală, pe o perioadă de 3 ani. Componența Consiliului Director va asigura cât mai bine reprezentativitatea în cadrul acestui organ a tuturor membrilor Asociației, utilizând principiul reprezentării prin rotație.

**(2).** Președintele Asociației este și Președinte al Consiliul Director.

**(3).** Membrii Consiliului Director sunt răspunzători pentru activitatea lor în conformitate cu legislația în vigoare.

**Art.24.** Următoarele persoane sunt numite membri ai primului Consiliu Director

• d-nul Țucă Gheorghe, cetățean român, născut la data de 18.03.1960, cu domiciliul înCom. Cocu, sat Răchițele de Jos, nr. 44, jud. Argeș, titular al CI seria AZ, nr. 041814, eliberată de SPCLEP Pitești, la data de 15.03.2010 – Președintele Asociației.

• d-nul Dochinoiu Nicolae, cetățean român, nascuta la data de………, cu domiciliul in …….……..,nr. ……..,Comuna…….,Judetul……,titulara al CI seria…..,nr.…….. ,eliberata de SPCLEP….,la data de……….

• d-nul Ivan Vasile Bebe, cetățean român, născut la data de 27.07.1961, cu domiciliul în Comuna Băbana, sat Groși, str. Groși, nr. 19, jud. Argeș, titular al CI seria AZ, nr. 043000, eliberată de SPCLEP Pitești, la data de 17.03.2015.

**Art.25. (1).** Consiliul Director asigură punerea în executare a hotărârilor Adunării Generale și exercită atribuțiile prevăzute de prezentul Statut și cele ce îi vor fi delegate de Adunarea Generală.

**(2).** Consiliul Director exercită următoarele atribuții privind activitatea proprie a Asociației:

1. prezintă Adunării Generale raportul de activitate aferent perioadei anterioare, execuția bugetului de venituri și cheltuieli, bilanțul contabil, proiectul bugetului de venituri și cheltuieli pentru următorul exercițiu financiar și proiectul programelor Asociaț iei;
2. propune cuantumul cotizației pentru anul următor, care va include în proiectul de buget al Asociației, supus spre aprobare Adunării Generale;

**c)** aprobă actele juridice ce vor fi încheiate de asociație în nume propriu;

**d)** angajează personalul Asociației, inclusiv membrii aparatului tehnic cu respectarea politicii de personal aprobată de Adunarea Generală și ținând cont de bugetul aprobat de Adunarea Generală;

1. în relația cu Asociații, monitorizeză plata cotizației anuale de către aceștia la bugetul Asociației și decide măsurile care urmează să fie luate împotriva Asociaților care nu și-au achitat cotizația datorată în termenul prevăzut de prezentul Statut.
2. Îndeplinește orice alte atribuții prevăzute în prezentul Statut sau stabilite de către Adunarea Generala.

**(3).** **Consiliul Director** are următoarele atribuții cu privire la exercitarea mandatului acordat Asociației conform art. 5 alin. 2:

**a)** să contracteze serviciile pentru întocmirea Studiului de fezabilitate conform ANRE nr. 37/2017 șii funcționare a Serviciului;

**b)** asigură coordonarea proiectării și execuția lucrărilor tehnico-edilitare, în scopul realizării acestora într-o concepție unitară și corelată cu programele de dezvoltare economico-socială a localităților, de amenajare a teritoriului, urbanism și mediu;

1. asigură consultarea asociațiilor de utilizatori în vederea stabiliri a politicilor și strategiilor locale și a modalităților de organizare;
2. solicită informații cu privire la nivelul și calitatea Serviciului furnizat/prestat.

**(4).** Consiliul Director poate delega o parte dintre atribuțiile sale aparatului tehnic al Asociației.

**Art.26. (1).** Pentru realizarea scopului și obiectivelor Asociația, Consiliul Director va angaja un aparat tehnic.

**(2).** Aparatul tehnic va fi condus de un director executiv numit de Consiliul Director. Membrii aparatului tehnic vor avea statut de salariați ai Asociației. Contractele de muncă se vor încheia pe perioadă determinată.

**(3).** Din aparatul ethnic vor face parte cel puțin următoarele persoane:

* un contabil;
* un număr suficient de specialiști pentru ducerea la îndeplinire a hotărârilor AGA;

**(4).** La calculul cuantumului propus al cotizației anuale, Consiliul Director va lua în considerare sumele necesare pentru acoperirea cheltuielilor de funcționare ale aparatului tehnic al Asociației.

**Art.27. (1). Consiliul Director** se întrunește în ședințe lunare sau ori de câte ori este necesar la convocarea președintelui Asociației.

**(2).** Deciziile Consiliului Director se iau în prezența și cu votul a cel puțin jumătate plus unu dintre membrii Consiliului Director.

**(3).** Consiliul Director va alege dintre participanții la ședință sau din aparatul tehnic al Asociației un secretar care va redacta procesul verbal al ședinței. Procesele-verbale se semnează de toți membrii Consiliului Director și se consemnează în Registrul de procese-verbale, care se păstrează la Sediul Asociației.

**Controlul financiar al ASOCIAȚIEI**

**Art.28. (1).** Controlul financiar intern al Asociației este asigurat de o comisie de cenzori format din minium 3 membrii numiți de Adunarea Generală pe o perioadă de 3 (trei) ani, cu posibilitatea de prelungire.

**(2).** Membrii consiliului Director nu pot fi cenzori. Cel puțin unul din cenzori trebuie să fie contabil autorizat sau expert contabil, în condițiile legii.

**(3).**Comisia de cenzori își poate elabora un regulament intern de funcționare.

**(4).** Primii membri ai comisiei de cenzori a Asociației sunt:

* D-na UDROIU MIHAELA, cetățean român, născută la data de 21.08.1979, cu domiciliul în Com. Călinești, sat Udeni-Zăvoi, nr. 179, jud. Argeș, titular al C.I. seria AZ, nr. 071350, eliberată de SPCLEP Topoloveni, la data de 27.08.2015. .

- Dl MANEA FLORIN, cetățean român, născut la data de 02.08.1976, cu domiciliul în Com. Moșoaia, sat Smeura, str. Cireșului, nr. 48, jud. Argeș, titular al C.I. seria AZ, nr. ……….., eliberată de SPCLEP Pitești, la data

- Dl MARGHIOLU GEORGE, cetățean român, născut la data de 02.08.1976, cu domiciliul în Com. Moșoaia, sat Smeura, str. Cireșului, nr. 48, jud. Argeș, titular al C.I. seria AZ, nr. ……….., eliberată de SPCLEP Pitești, la data de

**Art. 29.** Asociația se dizolvă:

**a)** De drept;

**b)** Prin hotărârea instanței judecătorești competente;

**c)** Prin hotărârea Adunării Generale.

**Art.30.** Asociația se dizolvă de drept prin:

**a)** Imposibilitatea realizării scopului și obiectivelor pentru care a fost constituită, dacă în termen de 3 (trei) luni de la constatarea unui astfel de fapt nu se produce schimbarea acestui scop;

**b)** Imposibilitatea constituirii Adunării Generale sau a Consiliului Director în conformitate cu prezentul Statut, dacă această situație durează mai mult de un an de la data la care Adunarea Generală sau, după caz, Consiliul Director trebuia să se constituie;

**c)** Reducerea numărului de asociați sub limita de trei, dacă acesta nu a fost completat în termenul legal prevăzut în acest scop.

**Art.31.** Asociația se dizolvă prin hotărârea instanței judecătorești compentente când:

**a)** Scopul sau activitatea sa au devenit ilicite sau contrare ordinii publice;

**b)** Realizarea scopului său este urmarită prin mijloace ilicite sau contrare ordinii publice;

**c)** Asociația urmărește un alt scop decât acela pentru care s-a constituit;

**d)** Asociația a devenit insolvabilă.

**Art. 32.** Lichidarea Asociației se va face în condițiile prevăzute de legislația privind Asociațiile.

**Art.33.** În cazul dizolvării Asociației, bunurile rămase în urma lichidării nu se pot transmite către persoane fizice, aceste bunuri pot fi transmise către persoane juridice de drept privat sau de drept public cu scop identic sau asemănător, conform hotărârii Adunării Generale sau a instanței judecătorești competente. Data transmiterii bunurilor este cea a întocmirii procesului verbal de predare- primire, dacă prin acesta nu s-a stabilit o dată ulterioară.

**Art. 34. (1).** După terminarea lichidării, lichidatorii trebuie să ceară radierea Asociației din Registrul Asociațiilor și Fundațiilor.

**(2).** Asociația își încetează existența la data radierii ei din Registrul Asociațiilor și Fundațiilor.

**Art. 35. (1).** Prezentul Statut poate fi modificat doar prin Act Adițional semnat de reprezentanții tuturor Asociaților, special împuterniciți în acest scop.

**(2).** Prezentul Statut este guvernat de legea română. În situația în care intervin modificări ale legislației în domeniu, prezentul Statut va fi modificat în conformitate cu noile prevederi.

**(3).** Toate litigiile nascute din sau in legatura cu acest Statut, inclusiv orice problems privind interpretarea,validitatea sauincetarea acestuia, carenupotfi rezolvate pe cale amiabila, vor fi prezentate spre solutionare instantelor judecatoresti competente.

**(4).** Pentru autentificarea și înscrierea modificărilor Statutului ”ASOCIAȚIEI DE DEZVOLTARE INTERCOMUNITARĂ DE UTILITATE PUBLICĂ COMUNELE: COCU, BĂBANA, COTMEANA, VEDEA ȘI UDA, JUDEȚUL ARGEȘ”, se împuternicește d-na BURCIOIU MONA DANIELA, cetățean român, născută la data de 30.10.1974, în Com. Vedea, domiciliată în Pitești, str. Fântânii, nr. 34, jud. Argeș, CNP 2741030035001.

ASOCIAȚII

|  |  |  |  |  |
| --- | --- | --- | --- | --- |
| NR. CRT. | DENUMIRE ASOCIAT | NUMELE ȘI PRENUMELE REPREZENTANTULUI LEGAL | SEMNĂTURA REPREZENTANTULUI LEGAL | ȘTAMPILA REPREZENTANTULUI LEGAL |
| 1. | PRIMĂRIA COMUNEI COCU | ȚUCĂ GHEORGHE |  |  |
| 2. | PRIMĂRIA COMUNEI VEDEA | DOCHINOIU NICOLAE |  |  |
| 3. | PRIMĂRIA COMUNEI COTMEANA | VIȘAN DRAGOȘ IONEL |  |  |
| 4. | PRIMĂRIA COMUNEI UDA | DRĂGUȘIN DUMITRU |  |  |
| 5. | PRIMĂRIA COMUNEI BĂBANA | IVAN VASILE BEBE |  |  |